***Авазларның әйтелешен дөресләүдә***

***тәрбияче һәм логопедның бердәм эшчәнлеге***

Авазларны дөресләүдә һәм формалаштыруда логопед һәм тәрбияче башкарган эш оештыру, алымнары һәм дәвамлылыгы буенча төрлечә. Чөнки бу эш төрле күләмдә белем һәм күнекмәләр таләп итә. Төп аерымлыкларны карап үтик:

|  |  |
| --- | --- |
| Логопед сөйләмдәге кимчелекләрне төзәтә | Тәрбияче, логопед җитәкчелегендә, коррекция эшендә актив катнаша |

Әзерлек этабы:

|  |  |
| --- | --- |
| Логопед, аваз әйтелешендәге кимчелекнең характерына бәйле рәвештә, сөйләм аппараты органнарының бөтенләй булмаган яисә дөрес булмаган хәрәкәтләрен барлыкка китерә һәм күнектерә | Тәрбияче, логопед күрсәтмәсе буенча, уен формасында сөйләм аппараты органнары торышын һәм хәрәкәтен ныгыта |

Авазның барлыкка килү этабы:

|  |  |
| --- | --- |
| Махсус алымнар һәм сөйләм аппараты органнарының алдан әзерләнгән хәрәкәтләрен кулланып, логопед кирәкле авазның артикуляциясен эшкәртә, авазлар куя | Тәрбияче, рәсемнәр һәм охшатып әйтү алымнарын кулланып, баланың игътибарын авазның артикуляциясенә һәм яңгырашына юнәлтә, авазларны ныгыта |

Авазны үзләштерү этабы (авазның дөрес әйтелешен ныгыту):

|  |  |
| --- | --- |
| Логопед авазны аерым рәвештә, аннары иҗекләрдә, сүздә, җөмләдә, тел шомарткычларда, текстта ныгыта | Тәрбияче, логопед күрсәтмәсе буенча, тиешле программа материалын сайлап алып, аерым балалар белән куелган авазларны ныгыта |

Сөйләменең фонетик-фонематик ягы җитлекмәгән балалар белән авазларның дөрес әйтелешен формалаштыру эшендә түбәндәге шартлар исәпкә алынырга тиеш:

1. аваз кую эшен башлаганда төрле фонетик төркемгә караучы

авазлар рәте сайлап алына;

1. бу вакытта бөтен анализаторлар да катнашуы шарт, чөнки

сөйләмнең яңгырашы тоемлап, аңлап кабул ителергә тиеш;

1. бала сөйләмендә бутый торган авазлар (с-ш, р-л һ.б.) өстендә эш

этапларга бүленеп һәм төрле вакытта башкарыла;

1. бутала торган авазлар аерым ныгытылганнан соң, чагыштырып

ныгытыла.

Авазны ныгыту һәм автоматлаштыру өчен материалны сайлаганда түбәндәгеләрне истә тотарга кирәк:

- материалда бала дөрес әйтә алмаган һәм бутый торган авазлар булмаска тиеш;

- материал сүзлекне баетуга, бәйләнешле сөйләмне үстерүгә ярдәм итәргә тиеш.